**בן סורר ומורה (עמ' 136-146)**

בן סורר ומורה במקרא מופיע בספר דברים בארבעה פסוקים.

לפי המקרא מדובר על בן שסר מדרך הישר ומורד בהוריו, ״סורר ומורה״ ואינו שומע בקול הוריו למרות שהם מענישים אותו.
הוריו מוציאים אותו אל בית הדין שבשער העיר ומתארים לפני הדיינים את התנהגותו: ״איננו שמע בקולנו, זולל, וסובא״.
אנשי עירו רוגמים (=סוקלים) אותו באבנים והוא מת ועונשו נועד להרתעה - ״וכל ישראל ישמעו ויראו״.

מכאן ואילך נביא את הפרשנות של חז״ל לדין בן סורר ומורה. חז״ל ביקשו להתמודד עם חומרת העונש שניתן בתורה לבן זה, למרות שמעשיו לא נראים כל כך חמורים - עד כדי עונש מוות.

משנה, מסכת סנהדרין (עוסקת בדיני הענישה השונים ובסוגי בתי הדין וסמכויותיהם) ושייכת לסדר נזיקין.

**משנה א׳ - גילו ומינו של בן סורר ומורה**

ניתן להעמיד לדין בן סורר ומורה רק אחרי שהגיע לגיל 13 ןהתחילה התפתחותו המינית (זקן תחתון = לשון נקיה לשיער ערווה באיברי המין עד שיתמלא השיער במקום זה). כמו כן, מדובר רק על בן ולא בת וכן בן צעיר ולא איש מבוגר. ילד קטן (לפני גיל 13) פטור מדין זה כי עדיין לא התחייב במצוות. (חז״ל למדו את כל זה מהמילה **בן** במקרא).

**משנה ב׳ - סוג המאכל ותנאי האכילה שבהם התחייב בן סורר ומורה**

נחשב בן סורר ומורה רק מי שאכל טרטימר (חצי מנה, בשר) וישתה חצי לוג (יין) איטלקי (יין חזק) רבי יוסי אומר שילד לא נחשב בן סורר ומורה עד שיאכל כמות כפולה של בשר (מנה) וישתה לוג יין שלם.

אם הוא אכל את הבשר והיין בסעודת מצווה (ראה בעמוד 138 הסבר בצד) אינו נחשב בן סורר ומורה כי לא נראה שיעשה זאת שוב ושוב.

אם אכל בשר נבלות וטרפות ושאר בשר לא כשר אינו נחשב סורר ומורה כי לפי התורה הבעיה איתו היא שהוא זולל וסובא ואינו שומע בקול הוריו (ולא שהוא אוכל לא כשר).

מניין יודעים ש״זולל וסובא״ זה מי שאוכל הרבה בשר ושותה הרבה יין? לשם כך מובא פסוק מספר משלי שבו נאמר בפרוש ״אל תהי **בסבאי יין בזללי בשר** למו״

**משנה ג׳ - המקור למאכל ומקום האכילה**

בן סורר ומורה הוא בן שגונב כסף מאבא שלו (קונה בשר ויין) ואוכל בחוץ (ברשות אחרים). אבל אם הוא גנב משל אחרים ואכל ברשות אחרים (במקום ששייך לאנשים אחרים) וכן אם עשה להפך: גנב משל אחרים ואכל בבית אביו אינו נעשה בן סורר ומורה כי קשה לגנוב מאנשים אחרים (זרים) וקשה לאכול בבית אביו כי האבא יתפוס אותו. ולכן הוא נעשה בן סורר ומורה רק אם גנב משל אביו (קל לפלח לאבא ארנק מהמכנסיים, קל לגנוב מהאבא) ואכל ברשות אחרים (כי בבית הוא מפחד מאביו) ולכן יש סיכוי שהוא יחזור על כך עוד ועוד.

רבי יוסי בר יהודה אומר: בן סורר ומורה זה רק אם הוא גונב **משל אביו ומשל אמו** וכמובן אוכל ברשות אחרים.

**משנה ד׳ - הלכות הנוגעות להורים של בן סורר ומורה**

אם אחד מההורים אינו רוצה להביא את הבן הזה לבית הדין, הוא אינו נעשה בן סורר ומורה עד שיביאו אותו שניהם לבית הדין שנאמר ״ותפשו בו אביו ואמו…״.

רבי יהודה אומר: אם אמו לא ראויה לאביו על פי ההלכה כגון שהוא כהן והיא גרושה אז הבן שלהם אינו נעשה בן סורר ומורה (בגמרא נראה הסבר אחר לאם לא היתה אמו ראויה לאביו).

אם היה אחר ההורים גידם (=חסר יד), חיגר (=חסר רגל, צולע) אילם, סומא (=עיוור) או חירש אינו נעשה בן סורר ומורה שנאמר ״ותפשו בו אביו ואמו״ ולא גידמים שאינם יכולים להחזיק בו, ״והוציאו אותו״ ולא חיגרים (=צולעים ברגליהם) - חיגר לא יכול להוציא את הילד.

״ואמרו״ ולא אילמים כי לא יכולים לומר.

״בננו זה״ - ולא סומים שאינם יכולים להצביע על בנם.

״איננו שומע בקולנו״ ולא חירשים שהקול שלהם איננו רגיל, או שאינם יכולים לשמוע שהוא מדבר.

**פסקה ה׳ - הלכות הנוגעות לסדרי הדין**

בבית הדין, שלושת הדיינים היו מזהירים את הבן שימנע ממעשיו הרעים וגם היו מייסרים אותו (=מלקים אותו מכות).

אם אחר כך הוא ממשיך במעשיו הרעים מביאים אותו לפני בית דין של 23 דיינים שבסמכותם להוציאו אותו להורג אבל ה"בן סורר ומורה" אינו מוצא להורג עד שיהיו שם שלושת הדיינים שהלקו אותו בבית הדין הראשון שנאמר ״בננו זה״ זהו הבן שלקה (=קיבל מלקות) אצלכם בבית הדין.

אם במהלך המשפט ה"בן סורר ומורה" ברח והוא נתפס אחרי שכבר הוא התפתח לאיש, הוא יהיה פטור מדינו של בן סורר ומורה אבל אם כבר נגמר דינו (היה כבר פסק דין) למיתה (למוות) ואז הוא ברח, גם אם הוא ייתפס אחרי שהוא כבר איש יקיימו בו את גזר הדין כי הוא כבר בן מוות.

**פסקה ו׳ - משנה ה: בן סורר ומורה נדון על שם סופו, דברי אגדה על טיבם של רשעים וצדיקים**

בן סורר ומורה נדון למוות לא בגלל מה שעשה אלא בגלל מה שעתיד לעשות.

מוטב שימות כשהוא זכאי (לא עשה עוד פשע רציני) ולא כשהוא חייב (חוטא גדול) ומכאן שמותם של רשעים טוב להם כדי שלא ימשיכו לצבור עבירות קשות, וטוב לעולם שלא יציקו ויהרגו.

מותם של צדיקים רע להם ורע לעולם.

יין ושינה לרשעים - הנאה להם והנאה לעולם, כי הם משתכרים ונרדמים ולא עושים פשעים, אבל לצדיקים זה רע כי הם לא עושים דברי צדקה (בזמן השינה הם לא עושים את מעשיהם הטובים).

פיזור לרשעים - כשהרשעים מפוזרים: הנאה להם והנאה לעולם (כשהם לא ביחד, נזקם לא גדול).

אך פיזור לצדיקים - רע להם ורע לעולם כי הם לא יכולים לפעול יחד.

כינוס לרשעים - כשהרעשים מתכנסים רע להם ורע לעולם בגלל עוצמתם השלילית המוכפלת, אבל כינוס לצדיקים הנאה להם והנאה לעולם כי הם ביחד ויש להם כוח ועוצמה להטיב עם העולם.

שקט ושלווה לרשעים - רע להם ורע לעולם, כיוון שהם עושים מעשים רעים וחטאים ללא הפרעה, אבל שקט ושלווה לצדיקים הנאה להם ולהנאה לעולם כי שום דבר לא מפריע להם לעשות מעשים טובים.

**פסקה ז׳ - המקור לפטור קטן מדין בן סורר ומורה גמרא**

הגמרא במסכת סנהדרין פותחת את הדיון במשנה בהתייחסות לשורה ״הקטן פטור, שלא בא לכלל המצוות״.

שואל המקשן: קטן, מניין שהיא פטור?

על שאלה זו מתפלאת הגמרא: מניין?! הרי הטעם (=ההסבר) מפורש במשנה - ״שלא בא לכלל מצוות״.

ועוד בכל התורה כולה אין ענישה כלפי קטן, אז למה צריך כאן פטור מיוחד?

מסביר המקשן: אנו כך התכוונו לומר: האם בן סורר ומורה נהרג על חטא שביצע? הרי הוא נהרג על שם סופו (נהרג לפני שהוא חטא בגלל פשעים שהוא כנראה עתיד לעשות) וכיוון שזהו דין חסר תקדים שלא מצאנו כמותו בכל התורה אז לכאורה אפילו קטן סורר ומורה צריך להיהרג.

ועוד המילה ״בן סורר ומורה״ שנקטה בה התורה - משמעה ילד, קטן.

מסביר רב יהודה בשם רב: המקור לכך שילד, קטן, פטור מדין בן סורר ומורה הוא בצירוף ״וכי יהיה לאיש בן״ התורה רומזת כאן שדין סורר ומורה יתקיים רק בבן הסמוך לאיש כלומר ילד שהגיע לגיל 13 והחלה התפתחותו המינידת (כמו שראינו במשנה).

מילים וביאורן עמ׳ 140:

מנלן = מנא לן = מניין לנו?
כדקתני טעמא = כמו ש(הוא) שונה את הטעם
ותו = ועוד
היכא אשכחן = היכן מצאנו
דאמר קרא = שאמרה התורה
דהכא ליבעי קרא למיפטריה = שכאן תצטרך התורה לפטור אותו

אנן הכי קאמרינן = אנו, כך אומרים
אטו = האם
על שם סופו = על מה שיעשה בסוף

**פסקה ח׳ - דיון בהלכות הנוגעות למקור המאכל ומקום האכילה**

רק בן שגונב (כסף) משל אביו - ״דשכיח ליה״ (שמצוי לו, וקל לו ''לפלח'' מאביו) וקנה בשר ואכל אותו ברשות אחרים (במקום השייך לאנשים אחרים, לא לאביו) - ״דלא בעית״ (בעית= מפחד, שאינו מפחד להיתפס כי זה מקום נסתר ומרוחק) נחשב בן סורר ומורה כי יש סיכוי שיחזור על כך שוב ושוב. אך כל שילוב אחר כמו גנב משל אביו ואכל ברשות אביו, או גנב משל אחרים ואכל ברשות ברשות אחרים, ובוודאי (=כל שכן) אם גנב משל אחרים ואכל ברשות אביו אינו נחשב בן סורר ומורה.

**פסקה ט׳ - דין בן סורר ומורה הוא מניעה והרתעה ולא ענישה**

תניא (שנויה, וזוהי פתיחה לברייתא) רבי יוסה הגלילי (תנא ארץ ישראלי כיוון שזוהי ברייתא) אומר: האם רק מפני שהבן הזה אכל תרטימר (חצי מנה) בשר ושתה חצי לוג יין איטלקי (יין משובח, מאיטליה), אמרה תורה שדינו להיסקל?!

אלא ירדה התורה לסוף דעתו בן סורר ומורה שעתיד לכלות (לחסל) את נכסי אביו ואחר כך להמשיך לחפש בשר ויין, ומכיוון שאינו מוצא, הוא יוצא לפרשת דרכים (צומת) ומלסטם (שודד) את הבריות.

אמרה תורה: ״מוטב שימות זכאי, ואל ימות חייב״ (= פושע).